ਨਾਜ਼ ਖ਼ਿਆਲਵੀ
ਮੁਹੰਮਦ ਸਿੱਦੀਕ (12 ਦਸੰਬਰ 1947 – 12 ਦਸੰਬਰ 2010), ਕਲਮੀ ਨਾਮ ਨਾਜ਼ ਖ਼ਿਆਲਵੀ ( ناز خیالوی ), ਇੱਕ ਪਾਕਿਸਤਾਨੀ ਗੀਤਕਾਰ ਅਤੇ ਰੇਡੀਓ ਪ੍ਰਸਾਰਕ ਸੀ, ਜੋ ਮੁੱਖ ਤੌਰ 'ਤੇ ਆਪਣੀ ਸੂਫੀ ਕਵਿਤਾ ਤੁਮ ਏਕ ਗੋਰਖ ਧੰਦਾ ਹੋ  ਲਈ ਜਾਣਿਆ ਜਾਂਦਾ ਹੈ, ਜਿਸ ਨੂੰ ਬਾਅਦ ਵਿੱਚ ਪ੍ਰਸਿੱਧ ਕੱਵਾਲੀ ਗਾਇਕ ਨੁਸਰਤ ਫਤਿਹ ਅਲੀ ਖਾਨ ਨੇ ਗਾਇਆ। ਇਸ ਨੇ ਦੋਵਾਂ ਦਾ ਨਾਮ ਘਰ ਘਰ ਪਹੁੰਚਾ ਦਿੱਤਾ। ਉਸਨੇ 27 ਸਾਲਾਂ ਤੱਕ ਫੈਸਲਾਬਾਦ ਰੇਡੀਓ ਸਟੇਸ਼ਨ 'ਤੇ ਇੱਕ ਰੇਡੀਓ ਪ੍ਰੋਗਰਾਮ, ਸੰਦਲ ਧਰਤੀ  ਦੀ ਮੇਜ਼ਬਾਨੀ ਵੀ ਕੀਤੀ।

ਜੀਵਨੀ 
ਨਾਜ਼ ਖਿਆਲਵੀ ਦਾ ਜਨਮ ਤੰਦਲੀਆਂਵਾਲਾ ਨੇੜੇ ਝੋਕ ਖ਼ਿਆਲ ਚੱਕ ਨੰਬਰ 394 ਜੀਬੀ ਫ਼ੈਸਲਾਬਾਦ ਜ਼ਿਲ੍ਹੇ ਵਿੱਚ ਹੋਇਆ। ਇਹ ਜਗ੍ਹਾ ਪਾਕਿਸਤਾਨ ਦੇ ਪੰਜਾਬ ਸੂਬੇ ਵਿੱਚ ਲਾਹੌਰ ਤੋਂ  174 ਕਿਲੋਮੀਟਰ ਦੂਰ ਹੈ। ਖ਼ਿਆਲਵੀ ਬਾਅਦ ਵਿੱਚ ਸਰਕਾਰੀ ਰੇਡੀਓ `ਤੇ ਇੱਕ ਪ੍ਰਸਾਰਕ ਬਣ ਗਿਆ, ਅਤੇ ਉਸਨੇ ਫੈਸਲਾਬਾਦ ਰੇਡੀਓ ਸਟੇਸ਼ਨ 'ਤੇ 27 ਸਾਲ ਰੇਡੀਓ ਪ੍ਰੋਗਰਾਮ ਸੰਦਲ ਧਰਤੀ ਦੀ ਮੇਜ਼ਬਾਨੀ ਕੀਤੀ। 

ਉਸਨੇ ਉਰਦੂ ਅਤੇ ਪੰਜਾਬੀ ਵਿੱਚ ਗੀਤ ਵੀ ਲਿਖੇ।

ਅਧਿਆਪਕ 
ਨਾਜ਼ ਖਿਆਲਵੀ ਪ੍ਰਸਿੱਧ ਉਰਦੂ ਸ਼ਾਇਰ ਅਹਿਸਾਨ ਦਾਨਿਸ਼ ਨਾਲ ਕਈ ਸਾਲ ਰਿਹਾ। ਉਸ ਅਨੁਸਾਰ ਅਹਿਸਾਨ ਦਾਨਿਸ਼ ਉਸ ਲਈ ਅਸਲ ਪ੍ਰੇਰਨਾ ਸਰੋਤ ਹੈ। ਉਸ ਨੇ ਉਸ ਤੋਂ ਬਹੁਤ ਕੁਝ ਸਿੱਖਿਆ ਸੀ।

ਹਵਾਲੇ 

ਪੰਜਾਬੀ ਲੋਕ
ਪਾਕਿਸਤਾਨੀ ਉਰਦੂ ਕਵੀ
ਸੂਫ਼ੀ ਕਵੀ
ਮੌਤ 2010
ਜਨਮ 1947